Boek: Oupa ontsnap | Maroela Media
Boek: Oupa ontsnap
Baie jare gelede was Oupa 'n bobaasvlieënier in die Tweede Wêreldoorlog, maar sedertdien is hy na die ouetehuis Twilight Towers toe gestuur waar die onheilspellende matrone Swine die septer swaai. Oupa en sy kleinseun, Jack, moet 'n waaghalsige plan beraam om te ontsnap. Min weet hulle dat die bose matrone hulle fyn dophou.
Mnr Stink, Die seun in die rok, Ouma is 'n kroek en Boudebiljoenêr is aangepas vir Britse televisie. Rotburger en Die tandeterroris albei die National Book Awards Children's Book of the Year in Brittanje gewen. Dit is geen verrassing dat Walliams in dieselfde asem genoem word as sy held Roald Dahl nie.
Tony Ross is 'n baie suksesvolle kinderboekillustreerder wat bekend is vir titels soos Harry the Poisonous Centipede deur Lynne Reid Banks, en die Little Wolf-reeks deur Ian Whybrow.
Kobus Geldenhuys is bekend vir sy kinderboek­vertalings van outeurs soos J.K. Rowling en Roald Dahl. In 2015 het hy die Elsabé Steenbergprys vir vertaalde kinder- en jeugliteratuur in Afrikaans ontvang vir Cressida Cowell se Hoe om jou draak te tem: Hoe om Drakonees te praat (Protea, 2014), en in 2016 is hy met die Alba Bouwerprys vir kinder- en jeugliteratuur bekroon vir sy vertaling van Michael Morpurgo se Hoekom die walvisse gekom het (Protea, 2015). Hy het by geleentheid ook Artes- en Safta-toekennings ontvang, en is verskeie kere benoem vir sy gesinchroniseerde vertalings van TV-reekse en animasiefilms vir die destydse SAUK-oorklankingsafdeling. Wanneer hy nie vertaal nie, skryf hy televisietekste vir Suid-Afrikaanse sepies en dramas soos Villa Rosa, Swartwater en Binnelanders.
Boek: Die verlore pikkewyn – 'n Paul & Vlekkie verhaal
Ek het die Engelse weergawe vir my sesjarige seuntjie gelees.Dis baie vermaaklik en ons het albei gelag dat die trane loop met tye.As dit goed vertaal is,kan ek dit aanbeveel.Ons lees tans "The Midnight Gang",wat net so oulik is.